ԱՄՓՈՓԱԹԵՐԹ
[bookmark: _Hlk191509991][bookmark: _Hlk234341307]«ԳՆՄԱՆ ԳՈՐԾԸՆԹԱՑՆԵՐԸ ՀԱՆՐԱՅԻՆ ՇԱՀԻ ԱՊԱՀՈՎՄԱՆ ՆՊԱՏԱԿՈՎ 
ԿԱԶՄԱԿԵՐՊՎԱԾ ԼԻՆԵԼՈՒՆ ՆԱԽՆԱԿԱՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ԿԱՐԾԻՔՆԵՐԻ

	1. ՀՀ ֆինանսների նախարարություն
	08.07.2026թ.

	
	N 03/26-1/17399-2026

	    Ի կատարումն Փոխվարչապետ Տիգրան Խաչատրյանի 26/06/2026թ. № /03.62/22139-2026 հանձնարարականի՝ ներկայացված ՀՀ կառավարության որոշման նախագիծը հայտնում ենք, որ առաջարկություններ չունենք:
    Միաժամանակ հայտնում ենք, որ նախագծով սահմանվող առաջարկի կիրառման պարագայում գնման գործընթացների բողոքարկման դեպքում, այն ներկայացնողը ունենալու է վնասների, այդ թվում բաց թողնված օգուտի պահանջի իրավունք:
	[bookmark: _GoBack]Ընդունվել է ի գիտություն

	2. ՀՀ արդարադատության նախարարություն
	01.07.2026թ.

	
	N /27.3.3/34273-2026

	Հաշվի առնելով վերոգրյալը՝ հարկ է նկատել, որ նախագծի վերնագիրը՝ «ԳՆՄԱՆ ԳՈՐԾԸՆԹԱՑՆԵՐԸ ՀԱՆՐԱՅԻՆ ՇԱՀԻ ԱՊԱՀՈՎՄԱՆ ՆՊԱՏԱԿՈՎ ԿԱԶՄԱԿԵՐՊՎԱԾ ԼԻՆԵԼՈՒՆ ՆԱԽՆԱԿԱՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ», լիովին չի արտացոլում լիազորող նորմի բովանդակությունը։ Մասնավորապես, լիազորող նորմը վերաբերում է ոչ թե առհասարակ գնման գործընթացին նախնական համաձայնություն տալուն, այլ հրավերում համապատասխան տեղեկության ներառմանը կառավարության նախնական համաձայնությամբ։ Ուստի, անհրաժեշտ է համապատասխանեցնել նախագծի վերնագիրը լիազորող նորմի բովանդակությանը։
	Ընդունվել է

	Այս առնչությամբ հայտնում ենք, որ թեև հիմնավորման մեջ նշվում է, որ գնման գործընթացների բողոքարկումների արդյունքում դատարանների կողմից կասեցվում են համապատասխան գործընթացները, սակայն նշված պնդումը հիմնավորող վիճակագրական, վերլուծական կամ այլ փաստական տվյալներ ներկայացված չեն։ Այդ պայմաններում հնարավոր չէ գնահատել առաջարկվող կարգավորման անհրաժեշտությունն, ուստի հիմնավորումն այս մասով ունի լրամշակման կարիք։...
Բացի այդ, հարկ է նկատի ունենալ, որ Նախագծով նախատեսված կարգավորումը վերաբերում է մի շարք օբյեկտների ծառայությունների ձեռքբերման և աշխատանքների գնման գործընթացներին, մինչդեռ Նախագծի նախաբանում նշված լիազորող նորմի՝ «Գնումների մասին» օրենքի 46.1-րդ հոդվածի 2-րդ մասի բովանդակության վերլուծության արդյունքում ակնհայտ է, որ օրենսդիրը նախատեսել է բացառիկ մեխանիզմ, որի կիրառումը ենթադրում է յուրաքանչյուր կոնկրետ գնման գործընթացի առանձնահատուկ գնահատում և դրա նկատմամբ Հայաստանի Հանրապետության կառավարության կողմից նախնական համաձայնության տրամադրում, մինչդեռ ներկայացված նախագծով առաջարկվում է նախնական համաձայնությունը տրամադրել ոչ թե կոնկրետ և պատշաճ հիմնավորված գնումների գործընթացների համար, այլ ըստ էության՝ ընդհանրացված ձևով՝ ներառելով բոլոր աշխատանքների և ծառայությունների ձեռքբերումը։ 
Հատկանշական է, որ օրենքով նախատեսված բացառությունը՝ կապված բողոքարկման արդյունքում գնման գործընթացի չկասեցման հետ, ուղղված է հանրային շահի ապահովման իրական և հիմնավորված անհրաժեշտության դեպքերին։ Հետևաբար, յուրաքանչյուր կոնկրետ դեպքում պետք է ներկայացվի մանրամասն հիմնավորում, թե ինչու տվյալ գնման գործընթացի կասեցումը կարող է էական վնաս հասցնել հանրային շահին, և ինչու է անհրաժեշտ կիրառել սույն բացառությունը։ 
Վերոնշյալը հաշվի առնելով, գտնում ենք, որ Նախագիծն ունի լրացուցիչ հիմնավորման կարիք։
	Ընդունվել է ի գիտություն


	3. Հայաստանի տարածքային զարգացման հիմնադրամ
	26.06.2026թ.

	
	N Ե/01/2057-26

	Հայտնում ենք, որ  «Գնման գործընթացները հանրային շահի ապահովման նպատակով կազմակերպված լինելուն նախնական համաձայնություն տալու մասին» ՀՀ կառավարության որոշման նախագծի վերաբերյալ դիտողություններ և առաջարկություններ չունենք:
	Ընդունվել է ի գիտություն



